**ԱՄՓՈՓԱԹԵՐԹ  
««ԼԻՑԵՆԶԱՎՈՐՄԱՆ ՄԱՍԻՆ» ՕՐԵՆՔՈՒՄ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ» ՕՐԵՆՔԻ ՆԱԽԱԳԾԻ**

|  |  |
| --- | --- |
| 1․ ՀՀ կրթության, գիտության, մշակույթի և սպորտի նախարարություն | 10.06.2021թ․ |
| N 01/28.1/12368-2021 |
| 1․ Նախագծի վերաբերյալ առաջարկություններ և դիտողություններ չկան: |  |
| 2․ ՀՀ հեռուստատեսության և ռադիոյի հանձնաժողով | 10.06.2021թ․ |
| N 01/540 |
| 1․ Նախագծերի վերաբերյալ առաջարկություններ և դիտողություններ չկան:  Միաժամանակ, ՀՀ հեռուստատեսության և ռադիոյի հանձնաժողովի կողմից լիցենզավորման ենթակա գործունեության տեսակների համար «Լիցենզավորման մասին» ՀՀ օրենքով սահմանված է գործունեության իրականացման վայրի պահանջ։ |  |
| 3․ ՀՀ առողջապահության նախարարություն | 11.06.2021թ․ |
| N ԱԱ/14.2/12435-2021 |
| 1․ «Լիցենզավորման մասին» ՀՀ օրենքի 43-րդ հոդվածով նախատեսված առողջապահության բնագավառում լիցենզավորման ենթակա գործունեության բոլոր տեսակների համար սահմանված է վայրի պահանջ: «Լիցենզավորման մասին» ՀՀ օրենքում լրացումներ և փոփոխություններ կատարելու մասին» 2020 թվականի մայիսի 6-ին ընդունված օրենքի համաձայն նույն օրենքի 43-րդ հոդվածի 11-րդ կետում կատարվել է լրացում, համաձայն որի Հայաստանի Հանրապետության կառավարությանը լիազորություն է վերապահվել սահմանելու նշված հոդվածի աղյուսակի «3. Առողջապահության բնագավառ» բաժնի 3-րդ կետով նախատեսված բժշկական օգնության և սպասարկման այն տեսակները, որոնք բժշկական օգնության և սպասարկման բնույթին և առանձնահատկություններին համապատասխան կարող են իրականացվել նաև լիցենզիայում նշված գործունեության իրականացման վայրից դուրս, սակայն բժշկական օգնության և սպասարկման շարժական տեսակներով կարող են լիցենզավորվել միայն բժշկական օգնության և սպասարկման համապատասխան տեսակով և վայրի պահանջով լիցենզիայի առկայության դեպքում: Ուստի ԱՆ լիցենզավորման գործակալությունը սույն նախագծի վերաբերյալ առաջարկություններ և դիտողություններ չունի: |  |
| 4․ ՀՀ տարածքային կառավարման և ենթակառուցվածքների նախարարություն | 14.06.2021թ․ |
| N ՍՊ/25.1/14755-2021 |
| 1․ Նախագծի վերաբերյալ առաջարկություններ և դիտողություններ չկան: |  |
| 5. ՀՀ պաշտպանության նախարարություն | 14.06.2021թ․ |
| N ՊՆ/510/3061-2021 |
| Նախագծի քննարկման արդյունքներով հայտնում եմ, որ Պաշտ­պանության նախարարության կողմից տրամադրվում են ռազմական նշանակության արտադրանքի ներմուծման և արտահանման, տարանցիկ փոխադրման, առևտրի միջնորդական գործունեության լիցենզիաներ և դրանցից բխող թույլտվություններ: Ռազմական նշանակության արտադրանքի շրջանառությունը զգայուն և հսկվող գործ­ընթաց է, որի նկատմամբ ամբողջ աշխարհում իրականացվում է խիստ վերա­հսկո­ղու­թյուն:  Հաշվի առնելով վերոգրյալը և Հայաստանի Հանրապետության անվտան­գու­թյունն ու պետական շահերը, ինչպես նաև ՀՀ ստանձնած միջազգային պարտա­վո­րու­թյունները՝ նպատակահարմար չենք համարում օտարերկրյա պետությունների կողմից տրված համապատասխան լիցենզիայի (կամ համարժեք թույլտվության) առկա­յության պարագայում «Լիցենզավորման մասին» ՀՀ օրենքով նախատեսված լիցեն­զավորման ենթակա գործունեության տեսակներով (կամ դրանց մի մասով, որոնց համար, օրինակ, սահմանված չէ գործունեության իրականացման վայրի պահանջ) զբաղվելու համար օտարերկրյա իրավաբանական անձանց կողմից դիմելը և պարզեց­ված ընթացակարգով լիցենզիա կամ թույլտվություն տրամադրելը:  Վերոգրյալի հիման վրա առաջարկում ենք «Լիցենզավորման մասին» ՀՀ օրեն­քում կատարվող կարգավորումը չտարածել ռազմական նշանակության արտա­դրանքի ներմուծման և արտահանման, տարանցիկ փոխադրման, առևտրի միջնոր­դա­կան գործունեության լիցենզավորման գործընթացի վրա: | **Ընդունվել է։** |
| 6․ Միջուկային անվտանգության կարգավորման կոմիտե | 11.06.2021թ․ |
| N 01/610/612-2021 |
| 1. Նախագծի վերաբերյալ առաջարկություններ և դիտողություններ չկան: |  |
| 7. Շրջակա միջավայրի նախարարություն | 11.06.2021թ․ |
| N 1/10.3.3/8225-2021 |
| 1. Նախագծի վերաբերյալ առաջարկություններ և դիտողություններ չկան: |  |
| 8. ՀՀ արտակարգ իրավիճակների նախարարություն | 15.06.2021թ․ |
| N 01/01.4/3049-2021 |
| 1. Նախագծի վերաբերյալ առաջարկություններ և դիտողություններ չկան: |  |
| 9. Երևանի քաղաքապետարան | 16.06.2021թ․ |
| N 01/7-71928 |
| 1. Նախագծի ընդունման դեպքում խմբագրման կարիք ունի օրենքի 7-րդ հոդվածի 6․1-ին մասը։ | **Ընդունվել է։** |
| 10. ՀՀ Բարձր տեխնոլոգիական արդյունաբերության նախարարություն | 16.06.2021թ․ |
| N 01/22/3610-2021 |
| 1. Նախագծի վերաբերյալ առաջարկություններ և դիտողություններ չկան: |  |
| 11. Աշխատանքի և սոցիալական հարցերի նախարարություն | 17.06.2021թ․ |
| N ՄՆ/ԱՊ-2/25961-2021 |
| 1. Նախագծի վերաբերյալ առաջարկություններ և դիտողություններ չկան: |  |
| 12. ՀՀ ֆինանսների նախարարություն | 17.06.2021թ․ |
| N 01/28/9807-2021 |
| «Լիցենզավորման մասին» ՀՀ օրենքի (այսուետ՝ Օրենք) 7-րդ հոդվածի 6.1-րդ մասի համաձայն՝ օտարերկրյա իրավաբանական անձինք Հայաստանի Հանրապետության կառավարության որոշմամբ կարող են իրականացնել սույն օրենքով նախատեսված լիցենզավորման ենթակա գործունեություն օտարերկրյա պետությունների տված համապատասխան լիցենզիայի առկայության դեպքում:  Նախագծի համաձայն՝ օտարերկրյա իրավաբանական անձինք Հայաստանի Հանրապետու­թյու­նում համապատասխան *լիցենզավորող մարմնի որոշմամբ կարող են իրականացնել* սույն օրենքով նախատեսված գործունեության իրականացման վայրի պահանջ չնախատեսող լիցենզավորման ենթակա գործունեություն օտարերկրյա պետությունների տված համապատասխան լիցենզիայի/ թույլտվության առկայության դեպքում:   1. Շահումով խաղերի, ինտերնետ շահումով խաղերի և խաղատների մասին ՀՀ օրենքի 4-րդ հոդվածի համաձայն Հայաստանի Հանրապետությունում շահումով խաղերի, ինտերնետ շահումով խաղերի, խաղատների գործունեություն կարող են իրականացնել *Հայաստանի Հանրապետությունում գրանցված առևտրային կազմակերպությունները*` լիազոր մարմնի կողմից տրված համապատասխան լիցենզիայի հիման վրա:   Վիճակախաղերի մասին ՀՀ օրենքի 4-րդ հոդվածի համաձայն Հայաստանի Հանրապետությունում վիճակախաղերի կազմակերպման գործունեություն կարող են իրականացնել *միայն Հայաստանի Հանրապետության քաղաքացի և (կամ) Հայաստանի Հանրապետությունում գրանցված իրավաբանական անձ հանդիսացող հիմնադիրներ ունեցող Հայաստանի Հանրապետությունում գրանցված առևտրային կազմակերպությունները*` համապատասխան լիցենզիայի հիման վրա:  «Վիճակախաղերի կազմակերպում» և «ինտերնետ շահումով խաղերի կազմակերպում» գործունեությունները Օրենքով նախատեսված գործունեության իրականացման վայրի պահանջ չնախատեսող լիցենզավորման ենթակա գործունեություն տեսակներ են, սակայն վերը նշված օրենքներով օտարերկրյա իրավաբանական անձանց համար սահմանված են սահմանափակումներ նշված գործունեություններով զբաղվելու համար:  Հաշվի առնելով վերը նշվածը, գտնում ենք, որ անհրաժեշտ է խմբագրել Նախագիծը՝ սահմանելով բացառություն այն գործունեության տեսակների համար, որոնց իրականացման համար օրենքներով օտարերկրյա իրավաբանական անձանց համար սահմանված են սահմանափակումներ:  2.Գտնում ենք, որ Նախագծով առաջարկվող մոտեցումը խնդրահարույց է վարչարարության իրականացման տեսանկյունից՝ նկատի ունենալով, որ բացակայում են Հայաստանի Հանրապետությունում օտարերկրյա իրավաբանական անձանց՝ օրենքով նախատեսված գործունեության իրականացման վայրի պահանջ չնախատեսող լիցենզավորման ենթակա գործունեություն իրականացնելու դիմումները քննարկելու, բավարարելու, մերժելու հիմքերն ու կարգը: Ըստ էության, լիցենզավորող մարմնի կողմից բարենպաստ կամ միջամտող վարչական ակտ կայացնելու չափանիշների սահմանման միասնական մոտեցման բացակայության պայմաններում գործնականում ստեղծվում է միևնույն իրավիճակում գտնվող տնտեսավարող սուբյեկտների նկատմամբ լիցենզավորող մարմնի կողմից տարբեր վերաբերմունք դրսևորելու և կամայական մոտեցում կիրառելու վտանգ:  Մինչդեռ ՀՀ Սահմանադրական դատարանն իր 2006թ. ապրիլի 18-ի ՍԴՈ-630 որոշման մեջ արձանագրել է, որ «...օրենքը պետք է համապատասխանի նաև Մարդու իրավունքների եվրոպական դատարանի մի շարք վճիռներում արտահայտված այն իրավական դիրքորոշմանը, համաձայն որի՝ որևէ իրավական նորմ չի կարող համարվել «օրենք», եթե այն չի համապատասխանում իրավական որոշակիության (res judicata) սկզբունքին, այսինքն՝ *ձևակերպված չէ բավարար աստիճանի հստակությամբ, որը թույլ տա քաղաքացուն դրա հետ համատեղելու իր վարքագիծը*»։ Իրավունքի գերակայության սկզբունքի որդեգրման շրջանակներում օրենքում ամրագրված իրավա­կար­գա­վորումները պետք է անձի համար կանխատեսելի դարձնեն իր իրավաչափ սպասելիքները։ Բացի դրանից, իրավական որոշակիության սկզբունքը, լինելով իրավական պետության հիմնարար սկզբունքներից մեկը, ենթադրում է նաև, որ իրավահարաբերությունների բոլոր սուբյեկտների, *այդ թվում՝ իշխանության կրողի գործողությունները պետք է լինեն կանխատեսելի ու իրավաչափ*։  « .… Սահմանադրական դատարանը գտնում է, որ իրավական որոշակիության սկզբունքը ենթադրում է ինչպես հնարավորինս հստակ իրավակարգավորման առկայություն, այնպես էլ դրա կանխատեսելիության ապահովում: Մասնավորապես, *իրավակարգավորման ձևակերպումը պետք է հնարավորություն տա անձին ոչ միայն դրան համապատասխան ձևավորելու իր վարքագիծը, այլև կանխատեսելու, թե ինչպիսի՞ն կարող են լինել հանրային իշխանության գործողությունները, և ի՞նչ հետևանքներ կառաջանան տվյալ իրավակարգավորման կիրառման արդյունքում*:  Մարդու իրավունքների եվրոպական դատարանի նախադեպային իրավունքի համաձայն՝ օրենքի կանխատեսելիության, որոշակիության և հստակության սկզբունքի երաշխավորումը, ի թիվս այլոց, կոչված է նաև կանխելու, բացառելու «կամայականության վտանգը» (տե´ս, մասնավորապես, Հիլդա Հաֆստեյնսդոտիրն ընդդեմ Իսլանդիայի գործով, Hilda Hafsteinsdottir v. Iceland, վճիռը, կետ 56):  Հետևապես անհրաժեշտ է ամրագրել օրենքով նախատեսված գործունեության իրականացման վայրի պահանջ չնախատեսող լիցենզավորման ենթակա գործունեություն իրականացնելու օտարերկրյա իրավաբանական անձանց դիմումները քննարկելու, բավարարելու, մերժելու հիմքերն ու կարգը՝ միևնույն իրավիճակում իրավունքի սուբյեկտների նկատմամբ տարբերակված վերաբերմունքի դրսևորման և կամայական մոտեցման դեպքերը բացառելու նպատակով: | **Ընդունվել է։**  **Ընդունվել է։** |
| 13. ՀՀ հանրային ծառայությունները կարգավորող հանձնաժողով | 18.06.2021թ․ |
| N ԳԲ/34.1-Մ2-4/2053-2021 |
| «Լիցենզավորման մասին» օրենքի 43-րդ հոդվածի համաձայն՝ հանձնաժողովի կողմից էլեկտրաէներգետիկական շուկայի օպերատորի ծառայությունների լիցենզավորման պարագայում լիցենզավորման ենթական գործունեության իրականացման վայրի պահանջ նախատեսված չէ։ Մինչդեռ, գործունեության նշված տեսակում ներառված որոշ գործառույթներ, «Էներգետիկայի մասին» օրենքի 39-րդ հոդվածի համաձայն, իրենց բնույթով բացառիկ են և օտարերկրյա պետության կողմից տրված լիցենզիայի հիման վրա ՀՀ-ում համարժեք գործունեություն իրականացվել չի կարող։  Ուստի «Լիցենզավորման մասին» Հայաստանի Հանրապետության օրենքում լրացում կատարելու մասին» օրենքի լրացվող հոդվածում անհրաժեշտ է նախատեսել բացառություն՝ հանրային ծառայությունների կարգավորվող ոլորտում լիցենզավորման ենթական գործունեության տեսակների համար կամ «Լիցենզավորման մասին» օրենքի 43-րդ հոդվածում՝ էլեկտրաէներգետիկական շուկայի օպերատորի ծառայությունների լիցենզավորման համար նախատեսել գործունեության իրականացման վայրի պահանջ։  Միաժամանակ, առաջարկում եմ դիտարկել օտարերկրյա իրավաբանական անձանց կողմից Հայաստանի Հանրապետությունում համապատասխան լիցենզավորող մարմնի որոշմամբ՝ օտարերկրյա պետությունների տված համապատասխան լիցենզիայի/թույլվության առկայության դեպքում, լիցենզավորված գործունեության իրականացման համար պետական տուրքի վճարման իրավակարգավորումների ամրագրման հարցը։ | **Ընդունվել է։** |
| 14. Քաղաքաշինության կոմիտե | 18.06.2021թ․ |
| N 01/22/5363-2021 |
| «Լիցենզավորման մասին» Հայաստանի Հանրապետության օրենքում լրացում կատարելու մասին» Հայաստանի Հանրապետության օրենքի նախագծի (այսուհետ՝ Նախագիծ) վերաբերյալ առաջարկվում է.  1) Նախագծի 1-ին հոդվածում 6.2 մաս բառերը փոխարինել 6.2 և 6.3 մասերով բառերով,  2) Նախագծի 1-ին հոդվածում լիցենզիայի/թույլտվության առկայության դեպքում։ բառերից հետո լրացնել հետևյալ խմբագրությամբ նոր 6.3 մաս.  6.3 Օրենքով նախատեսված գործունեության իրականացման վայրի պահանջ չնախատեսող օտարերկրյա իրավաբանական անձանց կողմից լիցենզավորման ենթակա գործունեության թույլտվության տրման կարգը հաստատվում է Հայաստանի Հանրապետության կառավարության որոշմամբ։: | **Ընդունվել է։** |
| 15․ ՀՀ կենտրոնական բանկ | 25.06.2021թ․ |
| N Մ/19078-2021 |
| Հաշվի առնելով «Լիցենզավորման մասին» օրենքի 8-րդ հոդվածի 2-րդ մասով սահմանված հատուկ կարգավորումը՝ առաջարկում ենք 43-րդ հոդվածով նախատեսված` Հայաստանի Հանրապետության կենտրոնական բանկի կողմից լիցենզավորման ենթակա գործունեությունների մասով Նախագծի 1-ին հոդվածով լրացվող Օրենքի 7-րդ հոդվածի 6․2-րդ մասում նույնպես նախատեսել հատուկ կարգավորում և «դեպքում» բառից հետո լրացնել հետևյալ նախադասությունը․  «Սույն կարգավորումը չի տարածվում սույն օրենքի 43-րդ հոդվածով նախատեսված` Հայաստանի Հանրապետության կենտրոնական բանկի կողմից տրվող լիցենզիաների հիման վրա իրականացվող գործունեության տեսակների վրա:»։ | **Ընդունվել է։** |
| 16․ ՀՀ արդարադատության նախարարություն | 14.07.2021թ․ |
| N /27.2/20702-2021 |
| Հաշվի առնելով, որ ««Լիցենզավորման մասին» Հայաստանի Հանրապետության օրենքում լրացումներ կատարելու մասին» Հայաստանի օրենքի նախագծի 1-ին հոդվածով լրացվող 6.3-րդ մասով նախատեսվում են կարգավորումներ, համաձայն որոնց՝ «Լիցենզավորման մասին» օրենքով նախատեսված գործունեության իրականացման վայրի պահանջ չնախատեսող օտարերկրյա իրավաբանական անձանց կողմից լիցենզավորման ենթակա գործունեության թույլտվության տրման կարգը հաստատվելու է Հայաստանի Հանրապետության կառավարության որոշմամբ, ուստի նախագծի անցումային դրույթներում անհրաժեշտ է նախատեսել Կառավարության կողմից ենթաօրենսդրական նորմատիվ իրավական ակտի ընդունման նախատեսվող ժամկետը՝ ելնելով «Նորմատիվ իրավական ակտերի մասին» օրենքի 13-րդ հոդվածի 5-րդ մասի 2-րդ կետի պահանջներից: | **Ընդունվել է։** |
| 17․ ՀՀ ոստիկանություն | 11.08.2021թ․ |
| N 1/21/52237-21 |
| Նախագծով Օրենքի 7-րդ հոդվածում լրացվող 6․2-րդ և 6․3-րդ մասերի միջև առկա է իմաստային հակասություն այն առումով, որ 6․2րդ մասում խոսվում է օտարերկրյա իրավաբանական անձի կողմից Հայաստանի Հանրապետությունում լիցենզավորող մարմնի որոշմամբ գործունեության իրականացման վայրի պահանջ չնախատեսող լիցենզավորման ենթակա գործունեությամբ զբաղվելու հնարավորության մասին, մինչդեռ, 6․3-րդ մասով սահմանվում է օտարերկրյա իրավաբանական անձանց կողմից լիցենզավորման ենթակա գործունեության թույլտվության կարգը ՀՀ կառավարության որոշմամբ հաստատելու մասին։ Անհրաժեշտ է հստակեցնել նշված հակասությունը՝ համապատասխան ուղղում կատարելով նաև նախագծի 3-րդ հոդվածում։  Առաջարկվում է նաև վերանայել նախագծով լրացվող 6․2-րդ մասով ամրագրվող բացառությունների շարքում «Լիցենզավորման մասին» օրենքի 43-րդ հոդվածի 2-րդ մասի աղյուսակի 15-րդ կետի 3-րդ ենթակետի նախատեսումը՝ հաշվի առնելով, որ նշված գործունեության տեսակի համար առկա է գործունեության իրականացման վայրի պահանջ, մինչդեռ, նախագծի կարգավորման առարկան վերաբերում է գործունեության իրականացման վայրի պահանջ չնախատեսող լիցենզավորման ենթակա գործունեության տեսակներին։ | **Ընդունվել է։**  **Ընդունվել է։** |
|  |  |
| **18․ Վարչապետի աշխատակազմի իրավաբանական վարչության եզրակացություն** | **25․08․2021թ․** |
| **N 02/16.11/30507-2021** |
| 1. Նախագծի 1-ին հոդվածով լրացվող 7-րդ հոդվածի 6.3-րդ մասի համաձայն՝ «Օրենքով նախատեսված գործունեության իրականացման վայրի պահանջ չնախատեսող՝ օտարերկրյա իրավաբանական անձանց կողմից լիցենզավորման ենթակա գործունեության իրականացման համար թույլտվության տրման կարգը հաստատվում է Հայաստանի Հանրապետության կառավարության որոշմամբ։»:  «Վարչարարության հիմունքների և վարչական վարույթի մասին» օրենքի 2-րդ հոդվածի 3-րդ մասի համաձայն՝ առանձին տեսակի վարչական վարույթների առանձնահատկությունները սահմանվում են ***օրենքներով*** և ՀՀ միջազգային պայմանագրերով։  Նշված կարգավորումից բխում է, որ լիցենզավորման ենթակա գործունեության իրականացման համար թույլտվության տրման կարգը, այդ թվում՝ վարութային առանձնահատկությունները, մերժման հիմքերը և կարգը, որոշումների բողոքարկման ընթացակարգի հետ կապված հարաբերությունները ենթակա են կարգավորման օրենքով: | **Չի ընդունվել։**  Բողոքարկման ընթացակարգի և մերժման հիմքերի իրավակարգավորումներն արդեն իսկ նախատեսված են «Լիցենզավորման մասին» և «Վարչարարության հիմունքների և վարաչական վարույթի մասին» օրենքներով։  Ինչ վերաբերում է, թույլտվության տրման կարգն ընդհանրապես օրենքով սահմանելուն, այդ մասով հայտնում ենք հետևյալը․  Սահմանադրության 6-րդ հոդվածի 2-րդ մասի համաձայն՝ Սահմանադրության և օրենքների հիման վրա և դրանց իրականացումն ապահովելու նպատակով Սահմանադրությամբ նախատեսված մարմինները կարող են օրենքով լիազորվել ընդունելու ենթաօրենսդրական նորմատիվ իրավական ակտեր:  Սահմանադրության 153-րդ հոդվածի 3-րդ մասի համաձայն՝ Կառավարությունն իրավասու է ընդունելու ենթաօրենսդրական նորմատիվ իրավական ակտեր: Այսպիսով, Սահմանադրությամբ լիազորություն է տրված Կառավարությանն իր իրավասության շրջանակում ընդունել ենթաօրենսդրական նորմատիվ իրավական ակտեր՝ Սահմանադրության և օրենքների հիման վրա և դրանց իրականացումն ապահովելու նպատակով։ Ավելին՝ «Սահմանադրական բարեփոխումների հայեցակարգի դրույթները և դրանց իրացման հիմնական ուղղությունները Հայաստանի Հանրապետությունում» սահմանվել է․ «Իշխանությունների բաժանման և հավասարակշռման սկզբունքի անհամարժեք ընկալման ու իրացման արդյունքում առավելապես խոցելի են դառնում դատական իշխանությունն ու օրենսդիր իշխանությունը, սակայն վերը նշված անհամարժեք մոտեցումների պարագայում, երբ առանձին դեպքերում դրսևորվում են անհարկի ծայրահեղություններ, անհիմն սահմանափակվում են նաև գործադիր իշխանության լիազորությունները: Այսպես, գործող Սահմանադրության 83.5. հոդվածով սահմանված են հարաբերությունները, որոնք կարող են կարգավորվել միայն օրենքով: Ընդ որում, այդ ցանկում ներառված են նաև այնպիսի հարաբերություններ, որոնք ընդհանուր ոչինչ չունեն օրենսդիր իշխանության հետ և ակնհայտ ձախողում են գործադիր իշխանության իրականացման բնականոն ընթացքը: Խնդիրն այն է, որ նշված հոդվածի համաձայն, անգամ իրավունքների իրականացման կարգը պետք է սահմանվի բացառապես օրենքով, ինչի արդյունքում ստացվում է, որ գործադիր իշխանությունը վեր է ածվում սոսկ կատարող մարմնի՝ զրկված լինելով ենթաօրենսդրական ակտերի միջոցով կարգավորելու այնպիսի ընթացիկ հարաբերություններ, որոնք ծագում են մշտապես և պահանջում հնարավորինս օպերատիվ միջամտություն»։  Ելնելով վերոնշյալից՝ հայտնում ենք, որ Սահմանադրությամբ լիազորություն է տրված Կառավարությանը օրենքների կարգավորումները մանրամասնելու ենթաօրենսդրական նորմատիվ իրավական ակտերով։ «Նորմատիվ իրավական ակտերի մասին» օրենքի 2-րդ հոդվածի 1-ին մասի 3-րդ կետի համաձայն՝ ենթաօրենսդրական նորմատիվ իրավական ակտ` Սահմանադրության և օրենքների հիման վրա և դրանց իրականացումն ապահովելու նպատակով օրենքով լիազորված լինելու դեպքում Սահմանադրությամբ նախատեսված մարմինների ընդունած նորմատիվ իրավական ակտ։ Իսկ նորմատիվ իրավական ակտ է համարվում իրավասու մարմնի ընդունած գրավոր իրավական ակտը, որը պարունակում է վարքագծի պարտադիր կանոններ անորոշ թվով անձանց համար։ «Վարչարարության հիմունքների և վարչական վարույթի մասին» օրենքի 2-րդ հոդվածի 3-րդ մասի համաձայն՝ առանձին տեսակի վարչական վարույթների առանձնահատկությունները սահմանվում են օրենքներով և Հայաստանի Հանրապետության միջազգային պայմանագրերով։ Հարկ է նշել, որ «Վարչարարության հիմունքների և վարչական վարույթի մասին» օրենքի 2-րդ հոդվածի 3-րդ մասի կարգավորումը վերաբերում է բոլոր այն դեպքերին, երբ նախատեսվում է «Վարչարարության հիմունքների և վարչական վարույթի մասին» օրենքի կարգավորումից տարբերվող առաձնահատուկ կարգավորումներ, որոնք նախատեսում են այլ բան, քան նախատեսված է «Վարչարարության հիմունքների և վարչական վարույթի մասին» օրենքով։ Մինչդեռ տվյալ դեպքում այդ դրույթը կիրառելի չէ, որովհետև նախատեսվող կարգը չի ենթադրում (իրավական հնարավորություն էլ չկա ենթադրելու) նախատեսել այլ կարգավորում քան «Լիցենզավորման մասին» և «Վարչարարության հիմունքների և վարչական վարույթի մասին» օրենքով, քանի որ այդքանով կհակասի վերջիններիս։ Տվյալ դեպքում Կառավարությունն իրացնում է Սահմանադրությամբ իրեն վերապահված իրավասությունն օրենքի հիման վրա ընդունել ենթաօրենսդրական նորմատիվ իրավական ակտ։ Հիշատակված «Վարչարարության հիմունքների և վարչական վարույթի մասին» օրենքի 2-րդ հոդվածի 3-րդ մասի կարագավորումն այլ ձևով մեկնաբանելու դեպքում, ստացվում է, որ Սահմանադրության 6-րդ հոդվածի 2-րդ մասի և Սահմանադրության 153-րդ հոդվածի 3-րդ մասի կարգավորումները ընդհանրապես հնարավոր չէ իրացնել։ Այսպիսով՝ հայտնում ենք, որ ներկայացված դիտարկումը վերաբերելի չէ տվյալ դեպքին։ Ավելին, ՀՀ իրավական համակարգն ամբողջությամբ կազմված է վարչական վարույթի ընթացակարգերը կարգավորող Կառավարության որոշումներից, որոնք, միաժամանակ, չեն կարող հակասել վարչական վարույթի առանձնահատկությունը կարգավորող հատուկ օրենքին, իսկ վերջինիս բացակայության դեպքում՝  «Վարչարարության հիմունքների և վարչական վարույթի մասին» օրենքին։ |
| **19. Ֆինանսատնտեսական նախարարական կոմիտեի նիստ** | **28.09.2021թ․** |
| **թիվ ԿԱ/173-2021 արձանագրության 16-րդ կետ** |
| Լրամշակել Նախագիծը, մասնավորապես՝ լիցենզավորման ենթակա գործունեության իրականացման թույլտվության մերժման հիմքերը հստակեցնելու մասով։ | **Ընդունվել է։** |
| **20․** **Ֆինանսատնտեսական նախարարական կոմիտեի նիստ** | **08.10.2021թ․** |
|  |
| ՀՀ ֆինանսների նախարարի առաջարկությամբ Նախագծում սահմանել երկրների ցանկ, որոնց իրավաբանական անձինք Հայաստանի Հանրապետությունում համապատասխան լիցենզավորող մարմնի որոշմամբ կարող են իրականացնել գործունեության իրականացման վայրի պահանջ չնախատեսող լիցենզավորման ենթակա գործունեություն օտարերկրյա պետությունների տված համապատասխան թույլտվության առկայության դեպքում։ | **Ընդունվել է։** |